Finalitza el curs dels Programes Formatius de Qualificació Bàsica en CEMEF
2025-07-24

Divendres passat 21 de juny va tindre lloc, en la seu de CEMEF SL, la clausura del curs 2023-2024 dels Cursos Formatius de Qualificació Bàsica (PFCB) que s’impartixen en este centre de formació i ocupació municipal. Com a novetat en esta edició, l’alumnat dels diferents programes que han superat el curs ha tingut també l’oportunitat també de fer pràctiques en empreses.

Les especialitats impartides han sigut Operacions Bàsiques de Cuina, Arranjaments i adaptacions en peces de tèxtil i pell, operacions auxiliars de fabricació mecànica i operacions de lampisteria i climatització domèstica. A més de les activitats pròpies del curs, els alumnes han compartit multitud d’experiències extraescolars, com a eixides culturals a la ciutat de València, la seua participació en actes i activitats impulsades per l’Ajuntament de Burjassot relacionades amb la igualtat i el medi ambient i també han aprofundit en valors com la companyonia, el respecte a l’altre i l’esforç per aconseguir els seus objectius. Un vídeo resum del curs va mostrar, així mateix, que l’alumnat també ha tingut moments per a divertir-se i celebrar els assoliments aconseguits al llarg del curs.

L’alcalde de Burjassot, Rafa García, juntament amb diferents regidors i regidores de l’equip de govern, va acompanyar a l’alumnat dels PFCB en la cerimònia de clausura i els va fer lliurament, juntament amb els professors i professores responsables de cada especialitat, dels diplomes acreditatius d’aprofitament del curs.